Na portáli írskej Indymedia sa 2. júla objavil text člena poľského vedenia Lionbridge preposlaný zamestnancom varšavskej pobočky. 

„V mene vedenia by som vás chcel informovať, že sme sa dozvedeli o piketovej akcii proti našej firme, ktorá je plánovaná na tento piatok týkajúca sa takzvaných ohrozených zamestnaneckých práv a disciplinárnym prepustením bývalého zamestnanca Lionbridge Poland, zástupcu odborov. Podľa toho, čo vieme podporujú piket anarchistické a antiglobalistické organizácie. Čas piketu je ohlásený na 4. júla, v deň prvého pojednávania na Pracovnom súde v prípade, ktorý začal bývalý zamestnanec. 

Ako sme už informovali, dôvody prepustenia zamestnanca nesúvisia s aktivitami odborov. 
Lionbridge Poland, podobne ako iné pobočky tejto korporácie, nekonala a nekoná tak, aby porušovala slobodu pracujúcich vytvárať odborové organizácie. Dôvodom disciplinárneho prepustenia bolo vážne ohrozenie základných pracovných záväzkov, a teda vedomé konanie za účelom poškodenia zamestnávateľa zverejnením nepravdivých informácií na to internete za účelom poškodenia dobrého mena spoločnosti a ďalšie nelegálne konanie, ako napríklad prezradenie obchodného tajomstva a poskytnutie dôverných interných dokumentov mimo firmu, aj napriek tomu, že podľa firemných pravidiel je to zakázané. 

Toto konanie zasiahlo záujmy Lionbridge ako akciovej spoločnosti, ktorá je zvlášť zraniteľná aj na najmenšie zmeny nálad investorov. V dôsledku toho to spôsobilo hrozbu pre sociálne istoty všetkých pracovníkov. Vedenie firmy malo povinnosť podniknúť kroky proti takémuto konanie. Konanie nášho bývalého kolegu aj po odchode z firmy a jeho ďalšie akcie proti záujmom firmy a hodnotám, ktoré korporácia zastupuje, ktoré vyjadril, mimo iné, aj v publikáciách, ktoré zastávajú názory nepriateľské k záujmom firmy, čo len potvrdzuje správnosť nášho rozhodnutia o nutnosti disciplinárneho prepustenia, ktoré jednohlasne podporilo celé vedenie firmy Lionbridge Poland. 

Už zo svojej podstaty nie je možné zosúladiť konflikt medzi lojálnosťou zamestnanca medzinárodnej korporácie globálnych rozmerov a aktivitou v anarchistickej organizácii, ktorá má za svoj cieľ boj so všetkými korporáciami. V tomto prípade máme dočinenia s takýmto konfliktom lojálnosti. Ako sa zdá, v tomto prípade vyhrali práva anarchistických a antiglobalistických skupín, ktoré náš bývalý zamestnanec povyšuje nad lojálnosť k nám všetkým, všetkým pracovníkom Lionbridge. V tejto situácii je požiadavka znovuzamestnania v protiklade s pravidlami bežného spoločenského života. Vyzvime nášho bývalého zamestnanca, aby prestal útočiť na jeho bývalú firmu a celé spoločenstvo zamestnancov Lionbridge, ktorých záujem – ak by bol skutočným odborárskym aktivistom – by mal brániť. 

Ako človek spojený s firmou od úplného začiatku jej existencie v Poľsku, ako účastník a svedok dynamického rozvoja, by som chcel nakoniec apelovať na všetkým, aby chránili naše spoločné zárobky a tým aj dobré meno firmy. Verím, že dokážeme prekonať všetky bariéry a vyriešiť problémy v našej vlastnej skupine bez obracania sa na mediálne manipulácie.“